經數: 二○八二

經名: 冥報記卷下

頁數: 八○一

上              欄

說云爾

華州鄭縣人. 張法義. 年少貧野. 不修禮度. 貞

觀十年. 入華山伐1枝. 遇見一僧坐巖中. 法

義便就與語. 會天晦冥. 久坐不能歸因宿焉.

僧設松柏末以食之. 謂法義曰. 貧道居此久.

不欲外人知. 檀越出. 愼勿言相見也. 因爲說.

俗人多罪累. 死皆入惡道. 誠心懺悔. 可滅

之. 乃令洗浴淸淨. 被僧衣. 爲懺悔. 且而別

去. 至十九年. 法義病死. 埋於野外. 貧無棺

槨. 以薪柴不□之. 七日而蘇. 自推去. 出歸

家. 家人驚愕. 審問知言. 乃喜. 法義自說. 初

死. 有兩人來取. 乘空南行. 至官府. 入大門.

又巡巷. 左右皆是官曹. 門閭相對. 不可勝數.

法義至一曹. 見官人. 遙責使者曰. 是華州張

法義也. 本限三日至. 何因乃淹七日. 使者

曰.  法義家狗惡. 兼有□師神見打甚. 因袒而

示之背. 背皆靑腫. 官曰. 稽過多咎. 與二十

杖. 言杖亦畢. 血流灑地. 官曰. 可將法義過錄

事. 錄事署發文書. 令送付判官. 判官召主典.

取法義案. 案簿甚多. 盈一床. 主典對法義前.

披□之. 其簿多先朱句畢. 有末句者. 典則錄

之曰. 貞觀十一年. 法義父使刈禾. 義反顧張

目私罵. 不孝. 合杖八十. 始錄一條. 卽見巖穴

中僧來. 判官起迎. 問僧何事. 僧曰. 張義是貧

道弟子. 其罪□懺悔滅除. 天曹案中已勾畢.

今枉追來不合死. 主典曰. 經懺悔者. 此案亦

勾了. 至如張目罵父. 雖蒙懺悔. 事未勾了. 僧

曰. 若不如此. 當取案勘之. 應有福利. 判官令

主典將法義諮王. 宮在東. 殿宇宏壯. 侍衛數

中              欄

千人. 僧亦隨至2王所. 王起迎僧曰. 師當直

來耶. 答曰. 未當次直. 有弟子張法義. 被錄來

此. 其人宿罪. □貧道勾訖. 未合死. 主典又以

張目事諮王. 王曰. 張目在懺悔後. 不合[&FFFF]#. 然

師爲來. 請可特放七日. 法義謂僧曰. 七日

旣不多時. 復來恐不見師. 請卽住隨師. 師曰.

七日七年也. 可急去. 法義固請隨僧. 僧因. 請

王筆書義掌作一字. 又請王印. 印之曰. 可急

去. 還家修福. 若後來不見我. 宜以印呈王. 王

自當放汝也. 法義乃辭3之. 僧令人送至其

家. 家內正黑. 義不敢入. 使者推之. 遂言. 覺

在土中. 甚輕虛. 以手推排得出. 因入山. 就山

僧修道. 掌中所印之處文. 不4識然皆爲瘡.

終莫能愈. 至今尙5在. □西王博叉居. 與法

義近. 委知之. 爲臨說云爾

河東柳智感. 以貞觀初. 爲興州長擧縣令. 一

夜暴死. 明日而蘇. 說云. 始爲冥官所追. 至大

官府. 使者以智感見王. 謂曰. 今有一員官闕.

故枉君來任之. 智感辭以親老. 且自陳福業

未應便死. 王使勘之. 信然. 因謂曰. 君未當

死. 可權判錄事. 智感許諾拜謝. 吏引退. 至

曹. 曹有判官五人. 連感爲六. 其廳事是長屋

人坐三間. 各有床案. 務甚繁擁. 西頭一座. 空

無判官. 吏引智感就空座. 有群吏引將文簿

來. 取智感判置於案上. 而退立階下. 智感問

之. 對曰. 氣惡不改逼公. 但遙以案中事答. 智

感省讀案如人間案者. 於是卽爲判勾之有

頃. 有食來. 諸判官同食. 智感亦就之. 諸官

曰. 君旣權判. 不宜食此. 智感從之. 竟不敢

下              欄

食. 日暮吏送智感歸家. 蘇而方晩. 自後家

中日暝. 吏輒來迎. 至彼而旦. 故知幽顯反晝

夜矣. 於是夜判冥事. 晝臨縣職. 遂以爲常. 歲

餘. 智感在冥曹. 因起如□. 於堂西. 見一婦人.

年三十許. 姿容端正. 衣服鮮明. 立而掩肉. 智

感問. 是何人. 答云. 妾興州司倉參軍之婦也.

見攝來此. 方別夫子. 是以悲傷. 智感以問吏.

吏曰. 官攝來. 有所案問. 具證其夫事耳. 智感

因諮婦人曰感. 長擧令也. 夫人若被勘問. 幸

自分疏. 無爲牽引司倉. 俱死無益. 婦人曰. 誠

不欲引之. 恐官相引耳. 感曰. 夫人幸勿相牽.

可無逼迫之慮. 婦人許之. 旣而智感還州. 先

問. 司倉婦. 有何疾. 司倉曰. 吾婦年少. 無疾

患也. 感以所見告之. 說其衣服形貌. 且勸令

修福. 司倉走歸家. 見婦在機中織無患. 甚不

信之. 後十餘日. 司倉婦暴病死. 司倉始懼. 而

修福. 又興州官二人. 6珠滿. 當起京選. 諮智

感曰. 君判冥道事. 請問. 吾選得何官. 智感至

冥曹. 以其姓名問錄事. 曰名簿□封在石函

中. 檢之. 二日方可得報. 及7辭. 來報. 8乃見

錄事二人9今所得官名號. 智感以報二人.

二人至京參選. 吏部注擬其官. 皆與所報不

同. 州官聞之. 以告智感. 智感復問錄事. 錄事

覆□簿書云. 定如前所檢. 不錯也. 旣而二

選人過門下. 門下審退之吏部重注. 果是冥

簿檢報者. 於是衆人咸信服. 智感每於冥簿.

見其親識名狀. 及時月日. 報之. 敎令修福. 多

得[&FFFF]#者. 智感權判三年. 其吏來告曰. 已得

隆州李司戶. 授正官. 以代公. 公不復判矣. 智

經數: 二○八三

經名: 釋門自鏡錄卷上

頁數: 八○二

上              欄

感明旦至州. 告刺吏李德鳳. 遣人往隆州審

焉其司戶已死. 問其日. 卽吏來告之時也. 從

此遂絶. 後州司遣智感領囚送京. 至鳳州界.

囚皆逃. 智感憂懼. 捕逐數日不能獲. 夜宿於

精舍. 忽見其故部冥吏來告曰. 囚盡得矣. 一

人已死. 三人在南山谷中. □已擒縛. 願公勿

憂. 言畢辭去. 智感卽請人兵. 入南山西谷. 果

見四囚. 1囚知走不[&FFFF]#. 因來2抗拒. 智感格之.

殺一囚. 三囚受縛. 果如所告. 智感今尙存.

任慈州司馬光祿卿柳亨爲臨說之. 亨爲曹

州刺史. 見智感親問云. 然御史裴同節亦云

見說. 皆如此言焉

冥報記卷下(終)

3釋門自鏡錄序

藍谷沙門懷信述

余九歲出家. 于今過六十矣. 至於逍遙廣廈.

顧步芳陰. 體安輕軟. 身居閑逸. 星光未旦十

利之精饌已陳. 日彩方中三德之珍羞總葛.

不知耕獲之頓弊. 不識[&FFFF]#□之□勞. 長六尺

之軀. 全百年之命者. 是誰所致乎. 則我本師

之願力也. 余且約計五十之年. 朝中飮食. 蓋

費三百餘碩矣. 寒暑衣藥. 蓋費二十餘萬矣.

爾其高門邃宇. 碧□丹楹. 軒乘僕□之流. 机

案床褥之類. 所費又無 涯矣. 或復無明暗

起. 邪見橫生. 非法棄用. 非時飮□. 所費又難

中              欄

量矣. 此皆出自他力. 資成我用. 與夫汲汲之

位. 豈得同年而較其苦樂哉. 是知大慈之敎

至矣. 大悲之力深矣. 肉十號調御以我爲子

而覆之. 八部天龍以我爲師而奉之. 皇王雖

貴. 不敢以臣禮畜之. 則其貴可知也. 尊親雖

重. 不敢以子義瞻之. 則其尊可知也. 若乃

悠悠四俗. 茫茫九土. 誰家非 我之倉儲. 何人

非余之子弟. 所以提盂入室. 緘封之膳遽開.

振□登衢. 弛慢之容肅敬. 古人以一餐之惠

猶能效節. 以一言之顧尙或亡軀. 肉從頂至

踵. 皆如來之養乎. 從生至死皆如來之蔭乎.

向使不遇佛法. 不遇出家. 方將曉夕犯霜露.

晨昏勤□畝. 馳驟萬端. 逼迫千計. 弊□塵絮.

或不足以蓋形. 藿茹Ｃ食. 或不能以充口. 何

暇□迪廣殿. 策杖閑庭. 曳履淸談. 披襟閑○.

避寒暑. 擇甘辛. 呵斥童稚. 徵心捧汲. 縱意

馬之害群. 任情遠之矯樹也. 但三障雲聳. 十

纏□結. 擬愛亂心. 狂愚患惱. 自悔自責. 經瞬

息而已遷. 悲之恨之. 歷旬朔而俄變. 或復昇

堂致禮. 恥尊儀而雨泣. 對格披文. □聖敎而

垂淚. 或□衣木食. 困辱以治之. 損財去友. 孤

窮而苦之. 竟不能屈慢山. 淸欲火. 捨粗弊之

聲色. [&FFFF]#□湯之深誅. 豈不痛哉. 豈不痛哉. 所

以常慘常啼酸辛而不極. 空藏地藏救接而

無方. 余又反覆心己. 周旋自撫. 形容耳目不

減於常流. 識悟神情參差於名輩. 何福而生

中國. 何善而預出家. 何罪而戒□多違. 何□

而剛强難化. 所以□紆日吳. 佇歎中宵. 莫識

救之之方. 未辯革之之術. 然幼蒙庭訓. 早霑

下              欄

釋敎. 頗聞長者之遺言. 屢謁名僧之高論. 三

思之士假韋絃以是資. 4九折之賓待箴銘而

作訓. 故乃詳心列代. 披閱群篇. 採同病之下

流. 訪迷津之野客. 其有[&FFFF]#聖言. 輕業累. 縱逸

無恥. 頑疏不□. 可爲懲勸者. □集而錄之. 仍

簡十科. 分爲三軸. 朝夕觀覽庶裨萬一. 若

乃坐成龍報. 立驗蛇身. 牛泣登[&FFFF]#. 駝鳴□寺.

或杖楚交至. 遍體火然. 或戈戟去來應時流

血. 或舌銷眉落. 或失性發狂. 或取把菜而作

奴. 或侵束柴而然足. 寄神園木割肉酬施主

之恩. 托跡□扉變骨受謗人之罰. 昔不見而

今見. 先不知而始知. 號天□地莫以追. 破

膽□肝非所及. 當此時也. 父母百身而無贖.

親賓四馳而不救. 貨賂委積而空陳. 左右撫

膺而奚補. 向之歡娛美樂爲何在乎. 向之朋

流眷屬爲何恃乎. 嗚呼朝爲盛德唱息於長

廊. 夕爲□子哀慟於幽房. 匪斯人之獨有. 念

余身兮或當. □百年兮一遇. 將恥悔兮何央.

可不愴乎. 可不懼乎. 故編其終始. 備之左右.

佇□書紳之誡. 將祈戰勝之功. 其有名賢雅

誥. 哲人殊跡. 道化之□隆. 時事之Ｃ否. 亦附

而錄之. 以寄通識. 古人云. 百年影□. 千載心

在. 實望千載之後. 知余心之所在焉

經數: 二○八三

經名: 釋門自鏡錄卷上

頁數: 八○三

上              欄

關門自鏡錄1條目

2卷上

業繫長遠錄一

勃逆闡提錄二

輕毁敎法錄三

□賢嫉化錄四

忿□貪鄙錄五

俗學無裨錄六

懈慢不勤錄七

卷下

害物傷慈錄八

飮□非法錄九

□損僧物錄十

3十科所收凡七十三條(雅誥二章. 事○七十一人. 附見十四人)

4釋門自鏡錄卷上

業繫長遠錄一

西域聖者達磨蜜多五百世作狗身事

佛滅度後□賓山中. 有聖比丘. 名達磨蜜多.

才慧超絶坐禪第一. 蜜多住處有三重窟. 時

有二僧. 遠聞勝名故往禮拜. 見尊者□衣醜

露. 於下窟□前爲欲調伏身心爲僧然火. 是

時二僧問言. 長老達磨蜜多爲在何處. 答曰.

在彼重窟最上房中. 彼便往尋. 尊者以神足

力□還本房. 二人旣見咸生疑怪. 曰大德聖

中              欄

人威名滿閻色提. 何故自屈爲僧然火. 蜜多

曰. 子今當知. 我念生死受苦長遠. 若使頭

手可得然者. 吾當爲僧而□然之. 肉餘身分

及以然火. 何足爲難. 吾念往昔. 五百世中常

爲狗身飢餓窮困. 雖經多身唯兩得飽滿. 一

者有人飮酒大醉道側反吐. 我行遇見獲一

飽. 又曾爲貧家作狗. 夫妻煮粥以器盛之. 有

事暫行. 我以飢故內頭器中食之. 得飽拔頭

不出. 人來見之. 大起嗔心. 便以利刀斬斷吾

頭. 自念狗身五百度受. 雖逢二飽而失身命.

是故思惟. 生死長久周旋五道. 隨所生處. 無

不受苦. 故吾今者不憚□勞. 何辭爲僧而然

火也

西域聖者□夜多遇見鬼及烏歎生死久

遠事(出付法藏傳)

昔傳法聖者□夜多. 將諸弟子入城. 至門慘

然不悅. 小復前行路見一烏. 忽然微笑. 弟子

怪問. 因而答曰. 初於門下見餓鬼子. 飢急

困弱自言. 母生我已. 入城心食. 自別已來. 經

五百年. 飢虛窮乏命不久遠. 及見其母. 具述

兒意. 母曰. 我辭入城經久心食不得. 設得少

唾强鬼所奪. 始於今日値一人吐. 邊無餘鬼.

將欲與子. 然又門下多有鬼神畏所奪. 故不

敢持出. 願尊者慈蔭將我出城. 所齎肉唾與

子共食. 吾又問言. 生來幾時. 答曰. 我見此城

七返成壞. 吾聞彼言深悼生死無有邊際. 是

以嚬蹙慘然不樂. 又於過去九十一劫. 我於

爾時爲長者子. 至願出家厭離塵欲. 我若出

家必斷衆結成阿羅漢. 但爲父母不見從志.

下              欄

强爲□妻冀心繼嗣. 旣不獲[&FFFF]#. 娶妻生子. 又

心出家. 兒年六歲. 父母敎兒. 汝父辭我欲出

家者. 汝可抱足語父. 曰若捨我去誰當言我.

先當見殺然後可去. 我見兒抱遂生愛戀. 便

語子言. 我今爲汝不復出家. 由是兒故. 不得

道證. 九十一劫流轉五道. 以生死身. 未曾

相遇. 今以道眼. 見生烏中. 愍其[&FFFF]#愚. 由是

故笑耳

西域聖者離越□支佛曾謗人偸牛得報

事

昔月氏國城西有大山. 是離越□支住處. 猛

上去此不遠有人失牛. 尋到此山. 値此□支

然火染衣. 宿業力故. 當於爾時□變爲牛頭.

法衣變爲牛皮. 染汁變爲血. 染滓變爲肉. 柴

變爲骨. 其跡旣爾. 遂爲牛主執入獄中. 弟子

推覓莫知所在. 從是荏苒年經十二. 後遇因

緣知在獄中. 便向王說. 我師在獄願王放赦.

王問獄典有僧否. 獄典曰無僧. 弟子白王願

喚獄中沙門者出. 我師自出. 獄典尋喚□支

佛卽出. 此□支佛在獄旣久. 髮長衣壞沙門

形滅. 諸弟子等禮而問曰. 師何在此. 師於爾

時答以上事. 弟子復問. 宿世造何因. 今令致

此. 師答曰. 吾於昔時謗他人偸牛. 致使如

此耳

晉沙門慧達死入地獄幷宿世犯戒事

(出冥祥記等)

釋慧達俗姓劉名薩荷河西離石人也. 在家

時長於軍旅. 不聞佛法. 尙武器好□獵. 年三

十一暴病而死. 體且溫柔. 家未敢殮. 至七日

經數: 二○八三

經名: 釋門自鏡錄卷上

頁數: 八○四

上              欄

而蘇. 說云. 將盡之時. 見兩人執縛將去. 向西

北行. 行路轉高. 稍得平[&FFFF]#. 兩邊列樹. 見一人

執弓帶劍當衢而立. 指語兩人將荷向西. 見

屋舍甚多. 俄見兩沙門. 謂荷曰. 汝識我否. 荷

答. 不識. 沙門曰. 今宜歸命釋迦文佛. 荷如言

發念. 因隨沙門俱行. 遙見一城. 類長安城

而色甚黑. 蓋鐵城也. 見人身甚長. 大膚黑如

漆. 頭髮曳地. 沙門曰. 此獄中鬼也. 其處甚

寒. 有□如石飛散. 著人頭頭斷. 著脚脚斷. 著

臂臂斷. 二沙門云. 此寒□地獄也. 荷乃內自

剋責便識宿命. 知兩沙門往維衛佛時□其

師也. 于時得作沙門時. 以犯俗罪不得受戒.

雖世有佛竟不得見. 從此已來再得人身. 一

生羌中. 今生晉地. 次見刀山地獄. 次第經歷

觀見甚多. 獄獄異域不相雜□. 人數甚多. 不

可稱計. 楚毒科法略與經說相符. 俄有金色

暉明皎然. 一人長二丈許. 相好嚴華. 擧體金

色. 左右曰. 觀世音大士也. 皆起迎禮. 有二沙

門形質相類. 倂行東西. 薩荷作禮畢. 菩薩具

爲說法. 出千餘言. 又云. 汝應歷劫備受罪報.

以嘗聞經法生歡喜心. 今當見受輕報一過

便[&FFFF]#. 汝得濟言可作沙門. 薩荷又遇見. 有人

謂曰. 在襄陽時何故殺鹿. 荷□答曰. 他人殺

鹿. 我加槍耳. 又不□肉. 何緣受報. 時卽見襄

陽射鹿之地. 草樹山藪宛然在目前. 所乘黑

馬□皆能言. 悉證荷殺鹿年月時日. 薩荷懼

然無對. 須臾有人. 以叉叉之. 投□湯中. 自視

四體潰然爛碎. 有風吹身聚水岸邊. 忽然不

覺還復全形. 人復謂曰. 汝又射雉亦嘗殺雁.

中              欄

言已叉投□湯. 准前□爛. 受此罪已乃遣薩

荷去. 去入一大城. 有人居焉. 謂荷曰. 汝受輕

報. 又得還生. 是福力所扶而今已後不復作

罪. 乃遣人送薩荷. 薩荷遙見故身. 意不欲還.

送人推引. 久乃附形. 而得蘇言. 奉法精勤. 遂

卽出家. 其後禪悟妙化. 別有傳記

唐沙門道光多生心度不得官名事(出新錄)

釋道光. 幷州人也. 俗姓張氏. 家風靜退. 恥居

名官. 光童年邁俗. 夙知齋戒. 十歲辭親. 周心

問道. 因自剃落飄寓關中. 後事道宣律師. 行

解尤著. 輪誠歷思. 曉夕諮承. 至於孝養溫淸.

○絶□伍. 宣以其情禮兼到. 彌加誨誘. 精

學數紀遂成洪器. 然永徽嗣歷留意釋門. 頻

有度人. 光每緣差不預. 中心愧恨□懷怏怏.

至麟德年中. 宣以戒德. 忽感天神往來. 累朔

共談名理. 從過去數佛. 已來行坐時處莫不

縷悉. 宣因問經律開遮聖跡由緖. 乃著通記

一部十卷. 又從容之暇. 問天神曰. 宣有弟子

道光. 孝愛淳至不知. 何業遂能如此. 神曰. 光

與律師爲父子門徒. 已歷三百餘生也. 恩狎

綿久故致其然. 殘報餘緣今猶未盡. 又問. 光

頻心度戒. 竟不遂心. 復何業所致. 神曰. 光昔

毘婆尸佛時. 尊爲寺主時. 有一僧. 戒行多闕.

寺主忿之. 送令還俗. 緣此業故. 生生入道不

得官名. 此業餘女今由未盡. 宣亡之後. 光擇

木東西. 因止河北. 至上元二年. 天皇爲孝敬

皇. 重修白馬寺. 寺主崇義備盡搜尋. 光以聲

聞夙昭. 應玆嘉選. 奏名入內. 光因染疾. ○下

魏州. 身已□逝. 驗天言信矣. 有抱諒禪師. 與

下              欄

光周旋數載. 屢承光說默記在心. 及聞名就

身亡. 方知其業命如此. 向余具說

勃逆闡提錄二

宋北多寶寺道志偸相珠受苦事(尼智通附)

道志未詳何許人. 少出家. 住宋北多寶寺. 嘗

典知殿塔. 幽竊帳蓋等物. 後遂偸像眉間相

珠. 旣而開穿垣壁. 若外盜者. 故僧衆不能

覺也. 積旬餘日而得病. 便見異人以戈矛刺

之. 時來時去來輒驚叫. 應聲流血. 初猶日中

兩度如此. 其後彌甚刺者漸. 數傷痍遍體. 呻

呼不絶. 其寺僧頗疑其有罪. 欲爲懺謝. 始

問猶諱而不言. 將盡二三日乃具自陳列. 泣

肉請救. 曰吾愚勃昧道. 謂無塗百. 失意作罪.

招此女酷. 生受楚□. 死□刀□. 已□之身唯

垂哀愍. 別無餘物. 唯衣被氈履或充足一會.

幷須請故舊爲吾懺悔. 昔偸像相珠二枚. 一

枚已屬□人. 不可復得. 一枚以質錢. 在陳照

家. 今可以贖取. 言終而卒. 旣贖相殊. 幷設齋

懺. 初工人安珠. 展轉□旋終不諧合. 衆僧

復爲禮拜燒香乃得著焉. 年餘而同學等. 於

昏夜聞空中有語. 詳聽卽道志聲也. 云自死

已來. 備□痛毒. 方 累年劫未有出期. 賴蒙衆

僧硏○救護贖相珠故. 於苦酷之中. 時有間

息. 感罔己. 故暫來稱謝. 言此而已聞其

語. 時腥腐臭氣不可言. 言終稍歇. 卽泰始末

年也

尼智通. 少出家. 住京師簡靜寺. 信道不篤. 元

嘉九年師死. 罷道嫁爲魏郡梁犀甫. 爲妻生

男. 六七歲家甚貧窮. 無以爲衣. 通爲尼時有

經數: 二○八三

經名: 釋門自鏡錄卷上

頁數: 八○五

上              欄

數卷素無量壽法華等經. 悉練□之以衣其

兒. 居一年而得病. 恍惚驚悸竟體剝爛狀若

火瘡. 有細白蟲. 日出升餘. 慘痛煩毒晝夜號

叫. 聞空中語云. 壞經爲衣. 得此劇報. 旬餘

而死

北齊晏通盜錢恥像現身著癩地陷事

(出關中風俗傳記)

晏通不知何許人也. 雖□道門. 志多愚鄙. 倚

託功德. 以祈潤沃. 嘗鑄一大銅像. 光趺侍衛

□悉闕之. 所得施財輒以自入. 而號像爲出

課奴焉. 後時經久片無所得. 通便執杖謂像

曰. 奴何不出課. 將欲笞之. 未擧手間. 忽見一

人. 長二丈被戈甲怒目直前曰. 無賴□子何

忍於佛像如斯乎. 便提頸離地數尺. 鐵杖鞭

之. 從首至足遍身流血. 通叫呼心哀. 聲聞里

外. 道俗觀者莫不寒心. 十日以外杖瘡之下.

更生癩瘡. 大如桃杏. 膿泄流溢. 遍體紅赤. 狀

若火然. 去之數步. 熱氣傍及. 通但曉夜號叫

宛轉膿血. 經百餘日. 其房乃地陷數尺. 於是

而終

唐思禮折像盜絹被神壓打事

思禮未詳其氏. 雍州藍田人也. 立性庸淺志

規苟利. 雖復緇衣未洽眞化. 以咸亨年中. 於

藍谷悟眞寺夏日安居. 于時衆徒數十率多

精鍊. 禮偸形濫吹每懷不軌. 乃於殿內竊像

裏絹. 數日諸僧覺之. 莫知誰盜. 遞相推鞠人

懷疑惑. 愧悔者多各欲馳散. 時上座法藏對

衆言曰. 傳聞此寺靈跡極多. 今旣有人毁折

像. 護伽藍神豈當默爾. 三日之內願示其事.

中              欄

令僧衆得安. 言訖各歸. 禮於鐘樓下所住房

書寢. 遂見白衣大神. 陷禮於床壁之間. 垂首

向下以石壓之. 至明旦諸僧旣不見禮. 就房

訪覓. 其房堅閉甚牢開竟不得. 經一宿怪之

逾甚. 遂鑿穴戶扉. 正見禮在床間. 像裏之絹

疊在身上. 遂共提擧致於門外. 見其面色如

漆氣息不通. 僧等爲之懺悔. 久乃稍□. 自陳

罪惡. 至夜而遁. 莫知所終

輕毁敎法錄三

西域無垢友論師謗大乘五舌重出事

(西域傳于□沙門附)

昔西域論師. 名毘末羅蜜多. 唐言無垢友. 迦

濕彌羅國人. 於一切有部而出家焉. 博綜小

乘聲馳五印. 將歸本國途. 次衆賢論師之

塔也. □而歎曰. 惟論師雅量淸高抑揚大義.

方欲挫異部立本宗業也. 如何降年不永. 我

無垢友猥承末學. 異時慕義曠代懷德. 世親

雖沒宗學尙傳. 我盡所知當暇諸論. 令瞻部

洲諸學人等絶大乘稱滅世親名. 說是語已.

心發狂亂. 五舌重出熱血流涌. 知命必終裁

書. 悔曰. 大乘敎者佛法之中究竟說也. 名

味泯絶理敎幽玄. 輕以愚昧□斥先進. 報應

皎然滅身宜矣. 敢告學人厥鑒斯在. 各愼爾

志無得懷疑. 卽大地爲震命遂終焉. 當其死

處地陷爲坑. 時有羅漢. 一見死處而歎曰. 惜

哉苦哉. 今此論師任情執見. 毁惡大乘墮無

間獄矣

于□沙門跋折斯羅那. 此名金剛軍. 受持小

乘俱舍論學. 不信大乘. 每□諍誹謗. 兩目因

下              欄

之失明. 經十餘年. 盲無所見. 後聞師子友誨.

乃未能全信. 且誡誦觀音心□. 便卽兩目明

徹. 因大□向歸信大乘. 捨於小學

宋京師東安寺釋慧嚴神誡事(僧嵩僧淵附)

釋慧嚴. 姓范豫州人. 理識淸博學者所宗. 時

大涅槃經初至宋土. 文言致善而品數疏簡.

初學難以措懷. 乃共慧觀謝靈運等. 依泥洹

本加之品目. 文或過質頗亦治之. 刪四十卷

者爲三十六卷. 始有數本流行. 因寢寐之間

忽見一人. 身長二丈儀形甚偉. 謂之曰. 涅

槃尊經何以輕加勘酌. 嚴覺已□然不悅. 猶

有意以立. 未有改心. 至明夕復見昨人. 狀有

怒色. 曰若執本圖尋令君知之. 嚴驚失聲. 乃

更集僧收前本. 隨得而禁之. 識者諫曰. 此蓋

欲誡勵後人耳. 若必不應何容今始夢耶. 嚴

雖以爲然終懷懼矣

又太始之中. 中興寺僧嵩明數論. 末年僻執

謂佛不應常住. 臨終之日舌根先爛

又梁代彭城僧淵誹謗涅槃. 卽舌根斯須消爛

齊□下大覺寺僧範布薩見神責□義

事

釋僧範. 姓季氏平鄕人. 二十九出家. 學行兼

富. 爲時所尙. 嘗講法華經. 輒有一僧. 毁云.

竭斗何所解. 當卽有神. 特加打楚. 死而復□.

又經宿他寺. 正逢布薩. 有僧昇座將欲□義.

乃曰. □論法相深會聖言. 何勞說戒. 僧常聞

耳. 忽見一神. 形長丈餘貌甚雄峻. 來到座前

問□義者. 今是何日. 答是布薩日. 神卽以手

搭之. □于座下委頓垂死. 次問上座搭□同

經數: 二○八三

經名: 釋門自鏡錄卷上

頁數: 八○六

上              欄

前. 範自是至終竟無說欲. 乃至疾重輿而就

僧. 所以重玆戒日樂見法身也

齊□下寶明寺僧雲廢布薩被神害事

釋僧雲. 不知何許人. 聰辨辭令備閑大小乘.

住寶明寺襟帶僧倫. 以四月十五日. 臨說戒

時. 僧□集堂. 雲居上首. 乃白衆曰. 戒本防非

人人誦得. 何勞煩衆數數聞之. 可一□義令後

生開悟. 氣格當時無敢抗者. 咸從之訖於夏

末常廢說戒. 至七月十五日. 將昇草座. 失雲

所在. 大衆以新歲未受. 交廢自恣. 一時崩騰

四出追覓. 乃於寺側三里許古塚內得之. 遍

體流血. 如刀害處. 借問其故云. 有一丈夫. 執

三尺大刀. □色瞋雲改變布薩妄令□義. 刀

膾身形. 痛楚難忍. 因扶接還寺. 雲竭情懺悔.

乃經十載說戒. 布薩讀誦衆經. 以爲常業. 臨

終之日. 異香迎之. 神色無亂. 欣然而卒

唐襄州神足寺慧眺謗三論拔舌三尺事

(孝慈神肪信行附)

釋慧眺. 姓莊氏. 少出家. 以小乘爲業. 馳譽江

漢. 承象王哲公講三論. 心生不忍曰. 三論明

空講者著空. 言訖舌出三尺. 鼻眼兩耳□皆

流血. 七日不語. 有汰律師聞之. 曰汝大癡也.

一言毁經罪過五逆. 可信大乘方得[&FFFF]#耳. 乃

令懺悔舌還收入. 便輿往哲所誓聽大乘. 後

每講法華華嚴. 用陳懺謝. 嘗在松林坐禪. 見

有三人形服都雅. 請受菩薩戒. 受訖白. 曰禪

師大利根. 若不改心信大乘者. 千佛出世猶

在地獄. 聞此語重屬. 肉泗交流大哭還寺. 在

哲房前宛轉嗚咽. 不能得語. 又勸化俗士造

中               欄

華嚴大品法華維摩思益各百部. 終時感林.

樹變白. 可謂過而能改焉

慈門寺僧孝慈. 年可五十. 幼少已來依信行

禪師. 說三階法. 以修苦行. 常乞食爲業. 六時

禮懺著糞掃衣. 隨所住處. 說三階佛法. 勸誘

朦俗. □說三階佛法時常言. 不合讀誦大乘

經. 讀誦者入十方阿鼻地獄. 急須懺悔. 後於

一時在岐州. 說三階佛法. 于時有一優婆夷.

持法華經. 又勸有緣. 同持法華經. 其禪師勸

彼持法華經優婆夷等言. 汝等持法華經. 不

當根機. 合入地獄. 勸令捨誦. 遂有數箇優婆

夷. 捨持法華經. 於禪師處衆中. 懺悔持法華

經罪. 其元首勸持法華經優婆夷情中不忍.

遂於大齋日. 禪師爲衆說三階佛法. 當此之

時座下萬人已來. 其優婆夷於大衆中燒香

發願言. 若某乙持法華經不稱佛意. 願某乙

見身著惡病. 令大衆共知持法華經得此罪

報. 又願生身陷入地獄. 願衆同見. 若某乙持

法華經稱順佛意. 願禪師亦爾. 當此優婆夷

發願之時. 其禪師被神打. 失音不語. 西高座

上唱集錄者. 亦失音不語. 更有五箇老禪師.

亦失音不語. 其先捨誦法華經數人. 因此便

發心誦法華經. 更生殷重

慈悲寺僧神昉. 少小已來聽學十輪經. 精勤

苦行特異常人. 著糞掃衣. 六時禮懺. 乞食爲

業. 每講十輪經. 常說衆生不合讀誦大乘經.

讀誦者墮地獄. 畢至命終時. 生身被地獄火

燒. 傍身有黑煙氣. 于時濟法寺僧思簡. 親見

此事信知. 斷學般若必有惡徵見身立驗

下              欄

神都福先寺僧某乙. 於一時中忽然命終. 遂

於業道中. 見信行禪師作大蛇身. 遍身總是

口. 又見學三階人死者. 皆入此蛇身口中莫

知去處 . 其僧卽言. 因此故來向京. 報僧靜禪

師. 僧靜不信. 遂卽□歸向都

□賢嫉化錄四

齊相州道秀變作蛇身事

道秀少出家專精學. 問咸稱神俊. 學徒雲葛.

宗匠當時. 有同學慧懿. 年卑數歲而超悟過

之. 戒素自居高談出衆. 於是名振□都道俗

傾仰. 遂來與秀對寺開講. 秀心懷□嫉. 專思

折辱. 而懿聲聞轉高無由一啓. 秀以暴連禍

將有異圖. 營衛旣繁卒無得醒. 後與弟子出

城. 止一樹下秀睡臥. 忽旋風勃起來. □秀身

雙足俄變合成蛇尾. 如此稍上至胸. 悲號謂

弟子曰. 我以惡心轉熾欲害懿師. 毒害內蒸

變成蛇身. 業報如此. 悔之無益. 可取房中

衣物爲我作福. 幷謝懿師布施歡喜. 言訖忽

變爲蛇. 長二三丈許. 須曳草中數百小蛇競

來迎接. 於是而去. 遠近聞之. 莫不爲其傷

歎也

隋楊州1自塔寺道契神打殺事

道契姓陳氏. 穎川人也. 容貌最陋. 言情鄙僻.

雖造淨居志□羈□. 然薄閑醫診. 不好明法.

爲淺識所知由斯. 矜誕輕陵宿少. 寺有沙門

德□. 器業通瞻. 妙解毘尼. 兼修定慧. 勞謙退

靜風被遐邇. 與契年臘肩隨而譽望隆重. 契

惡其光價. □加謗□. □每虛受遜辭承候顔

色. 潤之以正法. 誘之以慈仁. 契乃含毒內烝

經數: 二○八三

經名: 釋門自鏡錄卷上

頁數: 八○七

上              欄

日月彌盛. 懷姦詐□僞. 遂相誣告. 時縣宰劉

義. 與契周旋信其讒說. 備加非理. 詭結占辭.

斷□還俗. □不勝悲恨. 頂戴袈裟. 對衆垂泣.

將心自誓. 於是擧衆哀痛咸增憤結. 指契而

私祝者蓋難量矣. 經數日契居房晝寢. 忽見

四神長百尺. 各將部衆從. 直至其前. 中有一

神怒目言曰. 我毘沙門故來取汝. 汝能賊害

善人使如此邪. 命鬼卒撲之倒提出. 契驚號

徹叫聲聞閭巷外. 諸僧奔競往觀見. 契去地

數尺. 頭手下垂耳目口鼻□皆流血. □□空

行似有持者. 至門外都街. 忽然墮地氣絶復

□. □辯數言而卒. 于時道俗渾合怪喜相趨.

排賢嫉德者莫不革誠遷慮矣. 劉公目睹妖

徵. 披肝悔過. 請□歸寺. 敷弘寶訓. □廣化導

有緣. 寫法華百部般若千卷. 設萬人會. 爲契

陳懺願消怨障

唐幷州石壁寺僧吐蛇改悔事

幷州石壁寺有僧. 失其姓名. □忌善人多行

詭道. 寺僧明寂者. 戒行貞肅誠在住持每. 欲

與衆共修禪慧. 此僧動爲勵惡壓絶正法. 視

寂如怨萬途毁謗. 不勝□毒. 操刃擬之. 僧有

尊師. 業理高素對衆訶責罰令恭立. 雖從師

命忿意彌堅. 少長開諫確然不拔. 立經二日

寂及諸僧反從悔謝. 但瞋目忿氣姿容轉惡.

□三日房中□臥而死. 寂乃其師僧衆等慨

怪哀痛. 恨不識物情. 就其屍邊悔過自責. 復

爲鑄像轉經代其懺洗. 至暮目閉氣續乃吐

一蛇長尺餘. 走出戶外俄便□言. 於是追悔

前愆. 奉行慈忍. 敬寂如師. 遂成勝士

中              欄

唐迪州迪岳寺慧期患目苦死事

慧期晉州人也. 流寓出家. 住迪州迪岳寺. 而

道志殊寡. □賢尤劇. 外持威儀. 內多腐敗. 有

寺主義本. 高行名僧. □誘四方敷弘萬善. 以

載初元年四月八日. 於迪岳寺般若臺. 爲僧

受戒. 期年卑德淺. 不預十師之數. 勃然懷忿.

將起異圖. 七日暮間來到山寺云. 有人告此

處反逆. 掩兵尋至. 何得紛□浪爲聚集. 時寺

主義本語期云. 汝欲作惡緣破他法眼. 若不

急悔使汝兩目失明. 或當著癲. 期氣憤色變.

逡巡返路. 未經月餘往襄州市易. 因患兩目

疼痛. 數日而終

西域須陀洹人得惡病身蟲口臭事

昔西域傅法羅漢優波□多. 將一弟子. 乞食

至○陀羅舍. 有○陀羅子. 得須陀洹果. 身有

惡病. 一切身體爲蟲所食. 口氣臭穢. 弟子問

言. 何緣須陀洹人而受此報. □多答言. 此人

先世出家. 其爲維那時衆中有一羅漢. 居此

惡病. 搔刮作聲. 維那語. 蟲食汝而作此聲. 卽

牽臂出言. 汝入○陀羅室去. 羅漢語言. 汝當

精進. 莫往來生死受苦. 於是維那卽便懺悔.

悔竟得須陀洹果. 今此小兒是也

忿□貪鄙錄五

西域沙彌貪味懷恨現身變作龍事

昔西域健馱羅國有阿羅漢. 常受大雪山頂

池中龍王請入宮供養. 每至中食以神通力.

幷坐繩床. 凌虛而往. 有侍者沙彌. 密於繩床

之下. 攀援潛至龍宮. 龍王因請留食. 以天

就露飯. 供養羅漢. 以人間味. 而饌沙彌. 羅漢

下              欄

飯已沙彌滌器. 器有餘粒. 駭其香味. 卽恨師

忿龍. 便起惡願. 願所有福力. 於今悉現斷此

龍命. 我自爲王. 沙彌發是願時龍王已覺頭

痛矣. 龍雖悔謝沙彌不受. 旣還至伽藍. 更至

誠發願. 惡業所致. 是夜命終爲大龍王. 威猛

奮發遂來入池. 殺龍王居龍宮. 有其部屬. 以

宿願故興暴風雨. □拔樹木. 欲壞伽藍. 時迦

□色迦王怪而發問. 其阿羅漢具以白王. 王

卽爲龍. 於雪山下立伽藍. 幷起塔高百餘尺.

龍每壞之. 王□修復. 凡成壞七返. 王恥之將

塡龍池. 龍懼而謝曰. 我以惡業受身爲龍. 龍

性猛暴不能自持. 今若更立伽藍. 不敢□毁.

可每遣一人候望山頂. 黑雲若起急卽鳴鐘.

我聞其聲. 惡心當息. 至今不絶焉

漢洛陽安世高同學法行受□蛇身事

釋法行. 本安息國人. 與神僧安世高爲同學.

性多瞋□. 分衛道次施主不稱每輒□恨. 高

驟止之. 罔有悛心. 如此二十餘年. 高將別

行辭訣. 我當往廣州畢宿世之對. 卿明經精

勤不在吾後. 而性多□怒. 命過當受惡形. 我

若得道必當相度. 行旣亡便爲[&FFFF]#(居□切又作宮)亭湖

神. 高旣得道. 便往其廟. 廟舊有威靈. 商旅舟

人. 特懷敬憚. 高與三十餘船奉牲請福. 神乃

降祝曰. 船中有沙門. 可更呼上. 客還驚愕請

高入廟. 神告曰. 吾昔外國與子俱出家學道.

好行布施. 而性多瞋□. 今爲廟神. 周□千里.

□吾所治以布施故珍玩甚□. 以瞋□故墮

此神報. 今見同學悲□可言. 壽盡旦夕. 而醜

形長大若於此捨命穢汚江湖. 當度山西澤

經數: 二○八三

經名: 釋門自鏡錄卷上

頁數: 八○八

上              欄

中. 此身滅後恐墮地獄. 吾有絹千匹. 幷雜寶

物. 可爲立寺營塔使生善處. 高曰. 故來相度.

何不出形. 神曰. 形甚醜異衆人必懼. 高曰. 但

出衆不怪也. 神從床下出頭. 乃是大□蛇悲

淚如雨. 須臾還隱. 高卽取絹物. 辭別而去. 舟

侶□帆. □出身登山而望. 衆人擧手然後乃

滅. 高達豫章以物造寺. 俄而神卽命過. 報云.

得生善處. 後人於山西澤中見死□. 頭尾數

丈餘. 今□陽縣有大蛇村是也

宋西鎭寺曇遂死作廟神事

竺曇遂. 不知何許人. 少遊放蕩. 不修戒行. 而

矜傲自持長於姦□. 或一言致犯便積年懷

□. 同寺長少莫不被其瞋憾也. 嘗一夕夢. 婦

人來語. 君應作靑溪廟神. 後遇疾將終. 謂同

學曰. 我平生多□少於質直. 更以福德淺薄.

當受鬼神之身爲靑溪廟主. 諸君有緣可垂

訪也. 及死果聞廟所有新神. 諸道人往至廟

中與相酬對. 音響言笑猶若平生. 乃請僧轉

經. 有慧覲沙門. 舊□讀誦. 因爲作數契. 每訖

吟比. 亦輒唱菩薩面. 悲不自勝. 皆爲之流肉.

因言. 今受惡身非常醜穢. 艱辛劇苦何可復

言. 弟子舊房戶限下有錢五千. 可爲追福. 庶

離斯苦. 於是而別. 僧爲懺悔設齊. 廟遂寂無

神跡也

齊靑州道□□財頻得重病事

道□. 俗姓王. 不修戒行. 廣營田業. 積布絹綾

綺. 動盈萬計. 而貪惜鄙吝不拔一毛. 後忽

得重病. 隱處合便利不通. 命將欲終. 此寺有

一法師. 來爲說法. 心少開悟. 遂捨所有三分

中              欄

之一. 遍施□訖其病立卽輕愈. 病尋差已數

日間. □□閣上見空無物. 追憶財帛遂爾成

狂. 專唱賊云. 諸寺衆僧來劫我物. 同侶開

諫初無醒[&FFFF]#. 法師乃遍告諸寺令還財物. □

見已叫聲方止. 一兩日間舊病還發. 困苦更

劇. 復請法師. 重心改悔. 法師訶責勸喩. 令捨

□貪還施前物. 病又再愈. 旣差之後. 追憶

錢物常懷□恨. 數日而卒. 卒時目大如盞. 遍

體紅赤

齊宋州曇亮□惜變作蛇身事

曇亮. 俗姓傅氏. 幼出家微聽習. 籍以先福利

養. □委積聚綿絹數出萬餘. 而□愚自蔽身

不衣食. 有北州嚴禪師. 戒行素立僧. 每年常

請名德轉藏經. 一遍聞其富有. 從行告乞. 亮

乃反發致嗔罵云. 爾自有衣何故相惱. 或有

貧人從乞. 亦復罵言. 汝墮不勤致貧困. 自少

□老不捨女釐後遇患. 困篤寺僧往問. 懸見

卽瞋云. 終無好心. 祇須我物. 三五日後寂

無人省候. 又於合瞑便卽閉門. 臥於櫃上

數日. 諸僧試□之. 乃見變或一蛇長二丈蟠

在櫃上. 便遣人送之. 送已還返. 後置深坑.

遂絶不見

齊齊州道慧錢夜移走事(曇慧附出)

釋道慧. 俗姓張. 戒行多闕. 專心帛貨. 數十年

成二千五百貫. 純用麻繩手自穿繫文文相

向. 背背相壓. 期滿三千貫方將費用. 後夢見

一僧. 來語曰. 汝□惜錢財不肯作福. 襄州有

李德勝. 大營功德. 今將汝錢送乞其人. 令修

福業. 夢覺□錢如言不見. 遂懊惱吐血. 明旦

下              欄

不出. 比房往問. 慧具陳其事. 衆嗟怪之. 慧遂

往襄州尋李德勝. 勝曰. 誠有之. 弟子夜聞聲

如兩石□. 至曉尋覓. 於草[&FFFF]#下得一千五百

貫文. 竹叢下得一千貫. 雖然師錢以何爲記.

慧以實告之. 德勝將自□驗果然不異. 勝曰.

財屬吾家. 先用者得. 師旣不用. 天神奪之見.

送弟子令修福業. 勝乃對慧分散一千五百

貫. 以營功德. 一千貫與慧勸布施. 告曰. 若更

□惜不久還來. 慧得錢亦卽檀捨不敢留也

渤海沙門曇慧. 有錢百貫文. 面各兩兩相合.

櫃內盛之. 慧在別舍夢失其錢云. 是幷州檀

坊人姓名將去. 寤而開櫃視之則無錢矣. 依

夢往造其門乞食. 主人云. 貧無飯. 曇慧曰. 新

得百貫文何爲也. 主人驚曰. 實始得錢. 此

將與君. 慧辭云. 天以此錢與君. 貧道不得

取也

隋相州大慈寺僧綱不好供養神被責

事

北齊釋僧綱. 少以習禪爲業. 與沙門洪獻同

房. 獻戒行精著. 每感一神. 自稱般若. 來從受

戒. 數數談話. 綱性多□. 般若取其衣物. 輒

以施獻. 獻告綱終不信. 神遂發徹綱房. 衣物

被案狼藉滿庭. 竹扇稱尺□皆□折數段. 神

於空中語曰. 僧綱不好設齋會供養三寶. 我

會禍汝未央. 綱無奈之何. 但恐迫不已. 便

私費財物營諸齋福. 般若曰. 旣能行福今相

放矣

唐濟州靈光寺僧惜□暴亡變作蛇身

事

經數: 二○八三

經名: 釋門自鏡錄卷上

頁數: 八○九

上              欄

濟州靈光寺. 有一老僧失名. 淨修戒行. 常

持一□. 數十餘年未嘗遣人執捉. 後因遽務

令沙彌洗之. 手誤墜破此□. 老僧聞之驚呼

失聲. 恨惜之甚遂偃臥而死. 弟子送菩於野.

經數日化作大蛇. 纏繞沙彌從足至頂. 屈頭

向下將欲呑之. 僧徒驚□願曰. 緣一□之故.

□瞋毒惡死作蛇身. 不悔往愆. 又欲呑殺弟

子. 甚大罪業何故如斯. 廣說善惡. 爲之懺悔

發願. 良久蛇乃解身而去. 沙彌迷悶癡□旬

日漸醒

唐京師勝光寺僧智保死作塔神事

釋智保. 河東人. 少出家. 以戒行馳譽. 英猷茂

實僧傳具之. 而立性剛又寡於慈順. 及將終

告友人慧滿曰. 余欲死矣. 而來報精神不得

超勝. 似作守寺之神而止于西院佛殿. 余頻

以法遣之. 卒不能離. 言訖便絶. 自爾西院佛

殿. 人罕獨登. 時輒須開. 無不慄然毛□. 及後

百餘日嘗有老□. 內懷酒食將遺一僧. 行至

寺門忽遭神害. 身死委地器物流離. 寺衆憚

之知其有徵也

唐新羅國興輪寺僧變作蛇身事(一尼附錄)

新羅國大興輪寺第一老僧. 厥名道安. 自小

出家卽住玆寺. 又薄解經論. 爲少長所宗. 然

於飯食偏好揀擇. 一味乖心杖楚交至. 朝夕

汲汲略無寧舍. 衆雖患之莫能救止. 後因抱

疾更劇由來. 罵□瞋打揮擲器物. 內外親□

不敢□視. 經數日遂變作蛇身. 長百餘尺.

號吼出房徑赴林野. 道俗見聞. 莫不傷心而

誡矣

中              欄

彼又有一尼. 性亦多瞋. 死後數日現形. 告師

云. 生惡處作毒蛇身居在城南. 泣肉辭去. 後

果於城南數里有一蛇. 頭大如斗. 身長三丈.

行則宛轉逢人必逐. 遇之多死. 希有[&FFFF]#者. 人

畜往來深以爲誡矣

俗學無裨錄六

西域波爾尼仙造聲論後身無業事(西域傳)

昔如來去世垂五百年. 有阿羅漢. 自迦濕彌

羅國. 至健馱羅國婆羅邑. 見一梵志□訓童

稚. 問何苦此兒. 梵志曰. 令學聲明業不時進.

羅漢Ｃ爾而笑. 梵志曰. 沙門者慈悲爲情愍

傷物類. 仁今所笑願聞其說. 羅漢曰. 汝頗嘗

聞波爾尼製聲明論垂訓於世乎. 曰具聞之.

羅漢曰. 汝子卽是彼仙. 猶以强學翫習世典.

唯談異論不究眞理. 神智唐捐流轉未息. 昔

南海之濱有一枯樹. 五百□□於中穴居. 時

有商侶止於樹下. 旣屬風寒. 人皆飢凍. 聚

[&FFFF]#樵薪[&FFFF]#火其下. 煙焰漸熾枯樹自然. 時商

侶中有一賈客. 夜分已後誦阿毘達磨滅. 彼

請□□雖爲火困. 愛好法音忍而不去. 於是

命終隨業受生俱得人身. 捨家修學乘聞法

音聰明利智□證聖果. 迦尼色迦王與脅尊

者. 招集五百賢聖. 於迦濕彌羅國作毘婆沙

論. 斯□枯樹之中五百□□也. 余雖不肖是

其一數. 斯則優劣良異飛伏懸殊. 仁今愛子

可放出家. 功德之大不能詳述. 時阿羅漢說

此語已. 示神通事因忽不見. 梵志深生驚異.

遂放子出家也

宋彭城寺慧琳毁法被流目盲事(慧休附)

下              欄

慧琳姓劉氏. 秦郡人. 善諸經及莊老. 誹諧好

語笑長於製作. 故集有十卷. 而爲性傲誕頗

自矜伐. 其師道淵學行僧也. 宋文帝甚器之.

淵嘗詣傅亮. 琳先在坐. 及淵至不爲致禮. 淵

怒之彰色. 亮遂罰杖二十. 琳後著白黑論□

訶釋敎. 顔延之及宋九難□琳論. 各萬餘言.

琳旣自毁其法被斥交州. 因患目盲. 數歲憤

結而卒. 其論備在梁沙門僧祐弘明集具之

慧休字茂遠. 俗姓湯. 住長干寺. 流宕倜□嗜

酒好色. 輕釋侶慕俗意秉筆造牘. 文辭斐然.

非直黑衣呑音. 亦是世上杜口. 於是名譽頓

上才鋒挺出. 淸艶之美有逾古歌. 流轉入東.

皆良詠紙貴賞歎絶倫. 自以微賤不欲罷道.

當時有淸賢勝流. 皆共賞愛之. 至宋世祖孝

武始○令還俗. 補楊州文學從事. 意氣旣高.

甚有□愧. 會出補勾容令. 不得意而卒. 出比

約宋書

梁僞沙門智稜罷道毁法失音舌卷事

(道學傳王斌附)

智稜俗姓買. 幼出家事沙門道乘. 爲師聰悟

過人. 長於諧○. 善涅槃淨名. 尤攻數論. 莊老

二書彌所留意. 後値寇還俗. 生計屢空. 而爲

道士孟悉達往來提誘給以資費晨夕曉喩使

作黃巾. 稜愧其爲惠因從之. 旣夙有聲聞. 便

爲道宗. 解西昇妙眞及諸大義皆稜之始也.

而道家諸經略無宗指. 稜遂參佛敎爲之潤

色. 武帝未捨道時頻引稜. 於五明殿□義. 稜

暮年於妙門館. 爲道諸士講西昇經. 在席者

數百人. 而盛引佛經剖析符會. 抗辭正氣欣

經數: 二○八三

經名: 釋門自鏡錄卷上

頁數: 八一○

上              欄

然自得. 俄而失音. 舌卷下脣齒相去數寸. 但

流淚而已. 遂死於講座焉. 識者聞之以爲破

法之驗也

又有王斌者. 亦少爲沙門. 言辭淸辯兼好文

義. 然性用躁誕多違戒行. 體奇性異爲事不

倫. 常著草□來處上座. 或著□逍遙衢路旣

頻□僧衆. 遂反緇向道. 以藻思淸新乃處黃

巾之望. 邵陵王雅相賞接. 號爲三敎學士. 所

著道家靈寶大旨總稱四玄八景三洞九玄等

數百卷多引佛經. 故有因緣法輪五道三界

天堂地獄餓鬼宿世十號十戒十方三十三天

等. 又改六通爲六洞. 如鬱單之國云棄賢世

界. 亦有大梵觀音三寶六情四等六度三業

三災九十六種三會六齋等語. 又撰五格八

□爲論難之法

唐京師普光寺明解罷道身死託夢心

福事

明解字昭義. 姓姚吳興武康人也. 童幼出家

住西京普光寺. 爲性聰敏. 少有文藻. 琴書

丹靑時無與競. 頗種三絶. 然矜名淺識. 滯酒

荒情. 蓋爲文俠者所知. 貞淳者所棄. 每見無

學問僧多號之驢子. 顯慶五年天皇大帝造

西明寺. 搜集龍象以居之. 其取一人令弘福

寺靈閏法師詳擇可否. 時有僚宰數人. 俱來

閏所. 共薦明解. 閏曰. 公等國器名臣出言不

易. 宜心戒定慧學增長福田. 何乃擧酒客□

師以當洪寄. 官等失色流汗逡巡俯退. 明解

因其致憾. 尤輕法化. 俄而上徵四科. 不間道

俗. 解應詔自擧射策昇第. 喜謂友人曰. 解今

中              欄

得捨驢子皮而復人身矣. 因致酒歡會. 述志

爲詩曰. 一乘本非有. 三空何所歸. 幸得金門

詔. 行背玉女暉. 未能齊物我. 猶懷識是非. 賴

爾同心契. 知余志不違. 幕齊雲葉. 卷酒度榴

花. 飛寄語繩床執. 辭君匡坐威. 因題壁曰. 老

母在堂. 袈裟去體. 前途暗漆. 浪[&FFFF]#明解. 解惡

之. 未幾染疾自見. 數十人形容詭異各執猛

矩迎解. 解大怖流汗. 言未終而卒於東都擇

善里. 卽龍朔元年八月也. 後託夢於相知洛

州淨土寺僧慧整曰. 明解爲不遵內敎今大

受罪. 非常飢乏願有故念賜惠一餐. 慧整夢

中諾覺已設食. 其夜□睡. 卽見明解來愧謝

之. 至二年秋間. 又託夢於□工. 我以不信佛

法耽好外書. 今大受苦. 努力爲我寫三二卷

經. 執手慇懃賦詩言別. 敎□工讀十八遍令

記. 覺乃憶之. 其爲詩曰. 握手不能別. 撫膺還

自傷. 痛矣時陰短. 悲哉泉路長. 松林驚野吹.

荒隧落寒霜. 離言阿以贈. 留心內典章. □工

先不識字. 忽覺乃□人錄之. 將示明解本生

故舊. 皆曰是明解文體也. 莫不惻然

懈慢不勤錄七

晉沙門支法迪見鐵輪受苦事(冥祥記)

釋法迪. 未詳氏族. 雖懷慕道不甚精勤. 後得

病旬餘亡. 經三日而□言說. 死時有人將去.

見如官曹舍者數處. 不肯受之. 俄見有鐵輪

輪有鐵爪從西轉來. 無持引者而轉[&FFFF]#如風.

有一吏呼罪人. 當輪立. 輪轉來轢之. □還如

此. 數人碎爛. 吏呼迪. 道人來當輪立. 迪恐

怖自責悔. 不精進今日當此輪乎. 乃至心念

下              欄

佛. 吏曰. 道人可去. 又以迪付船船官使迪

持□. 復遇群狗爭欲□迪. 迪大懼渴欲飮水.

乃墮水中因便得□. 於是晝夜精思. 爲至行

沙門

宋沙門僧規見稱量罪福事(冥祥記)

釋僧規未詳何許人. 少出家頗以化物爲務.

而輕犯小戒. 多游俗家. 時京兆張瑜常請僧

規在家供養. 永初元年十二月五日. 無病忽

暴亡. 二日而□自說云. 五日夜二更中. 聞門

巷間曉曉有聲. 須臾見有五人秉八火執信

幡逕來入屋. 叱咀僧規規因頓臥□然. 五人

便以走繩縛將去. 行至一山都無草木. 土色

堅黑有類石鐵. 山側左右白骨積塡. 過山數

十里. 至三岐路. 有一人甚長壯. 被鎧執仗

問五人曰. 有幾人來. 答曰. 正一人耳. 五人又

將規入一城. 城外有屋數十. 悉築壤爲之. 屋

前有立木長十餘丈. 上有鐵梁. 形如桔○. 左

右有土[&FFFF]#. 大小數品. 有一人衣□□赤. 語規

曰. 汝生時有何罪福. 依實說之勿妄語也. 規

惶怖未答. 赤衣人語一人如局吏者云. 可開

簿□其罪福也. 有頃吏至長木下. 提一[&FFFF]#土

懸鐵梁上稱之. 如覺低□. 吏謂規曰. 此稱量

罪福之稱也. 汝福少罪多. 應先受罪. 俄有一

人衣冠長者. 謂規曰. 汝沙門也. 何不念佛. 我

聞悔過可度八難. 規於是一心稱佛. 衣冠人

謂吏曰. 可更爲此人稱之. 旣是佛弟子幸可

度脫. 吏復爲上[&FFFF]#稱之. [&FFFF]#乃正平. 旣而將規

至監官前辨之. 監官執筆觀簿遲疑未決久.

之又有一人. 朱衣玄冠佩印綬執玉版來曰.